Այդ կրիայի բլրաձև պատյանի տակ, հողը մեջ փորված, բաժանված են զանազան խուլ և մթին խորշեր, որոնց մեկի մեջ զետեղված է տնային պաշարը, մյուսի մեջ բնակվում են անասունները և շատ անգամ ընտանիքի հետ խառը կազմում են մի գերդաստան, երրորդի մեջ դարսած է տնային վառելիքը՝ աթար, կտըտուր և այլն, — և բոլոր շնչավորները մուտք ու ելք են, գործում միևնույն ծակից, որտեղից կրիան դուրս է հանում յուր գլուխը: